ประกาศธนาคารแห่งประเทศไทย

ที่ สรข. 1/2562

เรื่อง การส่งรายงานข้อมูลต่อธนาคารแห่งประเทศไทย

                                      


อื่นๆ - 1. เหตุผลในการออกประกาศ

          ตามที่ธนาคารแห่งประเทศไทย ได้อาศัยอํานาจตามความในมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ออกประกาศธนาคารแห่งประเทศไทย ที่ สรข. 11/2559 เรื่อง การส่งรายงานข้อมูลต่อธนาคารแห่งประเทศไทย ลงวันที่ 16 ธันวาคม 2559 กําหนดให้สถาบันการเงินรายงานข้อมูลต่อธนาคารแห่งประเทศไทยในรูปแบบชุดข้อมูล (XML Data Set) โดยผ่านวิธีทางอิเล็กทรอนิกส์ตามวิธีการและหลักเกณฑ์ที่กําหนดในระเบียบธนาคารแห่งประเทศไทยว่าด้วยบริการด้านการรับส่งข้อมูลด้วยวิธีอิเล็กทรอนิกส์เกี่ยวกับระบบบริหารข้อมูลของธนาคารแห่งประเทศไทย พ.ศ. 2546 นั้น

          ธนาคารแห่งประเทศ ได้ดําเนินการปรับปรุงชุดข้อมูล (XML Data Set) ให้สอดคล้องกับหลักเกณฑ์ของประกาศธนาคารแห่งประเทศและได้เปลี่ยนรูปแบบรายงานอัตราส่วนแหล่งเงินที่มีความมั่นคงและความต้องการแหล่งเงินที่มีความมั่นคง (Net Stable Funding Ratio : NSFR) จากปัจจุบันที่กําหนดให้รายงานในรูปแบบ Excel File เป็นชุดข้อมูล (XML Data Set) เพื่อให้การบริหารจัดการข้อมูลที่ได้รับจากสถาบันการเงินเป็นไปอย่างมีประสิทธิภาพ โดยมีการเปลี่ยนแปลงสาระสําคัญดังนี้

          1. ปรับปรุงความถี่และรูปแบบชุดข้อมูล (XML Data Set) ของกลุ่มธุรกิจทางการเงินให้สอดคล้องกับหลักเกณฑ์ของประกาศธนาคารแห่งประเทศ เรื่องแนวทางการระบุและกํากับดูแลธนาคารพาณิชย์ที่มีนัยต่อความเสี่ยงเชิงระบบในประเทศ (Domestic Systemically Important Banks : D-SIBs) จํานวน 24 ชุดข้อมูล ตามรายละเอียดดังนี้

                             1. Financial Position Statement\_Solo Conso (DS\_FPSS)

                             2. Financial Position Statement\_Full Conso (DS\_FPSF)

                             3. Comprehensive Income Statement\_Solo Conso (DS\_CISS)

                             4. Comprehensive Income Statement\_Full Conso (DS\_CISF)

                             5. Provision Summary\_Solo Conso (DS\_PVSS) 

                             6. Provision Summary\_Full Conso (DS\_PVSF)  

                             7. Total Trading Book Position\_Solo Conso (DS\_TBPS)

                             8. Total Trading Book Position\_Full Conso (DS\_TBPF)

                             9. Interest Rate Risk\_Solo Conso (DS\_IRRS)    

                             10. Interest Rate Risk\_Full Conso (DS\_IRRF)   

                             11. Capital Fund\_Solo Conso (DS\_CAPS)

                             12. Capital Fund\_Full Conso (DS\_CAPF)

                             13. Credit Risk Standardized Approach\_Solo Conso (DS\_CRSS)

                             14. Credit Risk Standardized Approach\_Full Conso (DS\_CRSF)

                             15. Credit Risk Internal Ratings-Based Approach\_Solo Conso (DS\_CRIS)

                             16. Credit Risk Internal Ratings-Based Approach\_Full Conso (DS\_CRIF)

                             17. Equity Positon\_Solo Conso (DS\_EQPS)

                             18. Equity Positon\_Full Conso (DS\_EQPF)      

                             19. Provision and Expected Loss\_Solo Conso (DS\_PELS)

                             20. Provision and Expected Loss\_Full Conso (DS\_PELF)       

                             21. Contingent Summary\_Solo Conso (DS\_COSS)

                             22. Contingent Summary\_Full Conso (DS\_COSF)

                             23. Operational Risk\_Solo Conso (DS\_OPRS)

                             24. Operational Risk\_Full Conso (DS\_OPRF)

          2. ให้ปรับเปลี่ยนการรายงานชุดข้อมูล (XML Data Set) ของกลุ่มข้อมูล Other FI Summary จํานวน 2 ชุดข้อมูล ได้แก่

                             1. Card Usage Summary (DS\_CUS)

                             2. Electronic Banking Services Summary (DS\_EBS)

          โดยไม่ต้องรายงานตามประกาศฉบับนี้ เนื่องจากชุดข้อมูลดังกล่าวกําหนดให้รายงานตามประกาศธนาคารแห่งประเทศไทยว่าด้วยหลักเกณฑ์การรายงานข้อมูลด้านชําระเงินต่อธนาคารแห่งประเทศไทยที่ออกตามกฎหมายว่าด้วยระบบการชําระเงินแล้ว

          3. เปลี่ยนรูปแบบรายงานอัตราส่วนแหล่งเงินที่มีความมั่นคงและความต้องการแหล่งเงินที่มีความมั่นคง (Net Stable Funding Ratio : NSFR) จากปัจจุบันที่กําหนดให้รายงานในรูปแบบ Excel File ตามประกาศธนาคารแห่งประเทศไทยว่าด้วยหลักเกณฑ์การดํารงแหล่งที่มาของเงินให้สอดคล้องกับการใช้ไปของเงิน (Net stable funding ratio : NSFR) เป็นชุดข้อมูล (XML Data Set) จํานวน 1 ชุดข้อมูล คือ Net Stable Funding Ratio (DS\_NFR) ตามประกาศฉบับนี้


อื่นๆ - 2. อํานาจตามกฎหมาย

          อาศัยอํานาจตามความในมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยกําหนดให้สถาบันการเงินจัดทําและส่งรายงานข้อมูลตามหลักเกณฑ์ที่ธนาคารแห่งประเทศไทย


อื่นๆ - 3. ประกาศที่ยกเลิก

          ประกาศธนาคารแห่งประเทศไทย ที่ สรข. 11/2559 เรื่อง การส่งรายงานข้อมูลต่อธนาคารแห่งประเทศไทย ลงวันที่ 16 ธันวาคม 2559


อื่นๆ - 4. ขอบเขตการบังคับใช้

          ประกาศฉบับนี้ให้ใช้บังคับกับสถาบันการเงินตามกฎหมายว่าด้วยธุรกิจสถาบันการเงินทุกแห่ง


อื่นๆ - 5. เนื้อหา

          5.1 ให้สถาบันการเงินจัดทําและส่งรายงานข้อมูลในรูปแบบชุดข้อมูล (XML Data Set) ตามรายชื่อชุดข้อมูล (XML Data Set) ที่กําหนดให้สถาบันการเงินรายงาน (เอกสารแนบ 1) และคู่มือการจัดทําชุดข้อมูล (XML Data Set Manual) โดยให้จัดส่งข้อมูลให้ธนาคารแห่งประเทศไทย ด้วยวิธีการทางอิเล็กทรอนิกส์ตามวิธีการและหลักเกณฑ์ตามที่กําหนดใน “ระเบียบธนาคารแห่งประเทศไทยว่าด้วยบริการด้านการรับส่งข้อมูลด้วยวิธีอิเล็กทรอนิกส์เกี่ยวกับระบบบริหารข้อมูลของธนาคารแห่งประเทศไทย พ.ศ. 2546” ลงวันที่ 15 กันยายน พ.ศ. 2546 (เอกสารแนบ 2) รวมทั้งที่แก้ไขเพิ่มเติม

          5.2 การจัดส่งรายงานชุดข้อมูลที่ปรับปรุงใหม่ให้ถือปฏิบัติดังต่อไปนี้

                             5.2.1 ชุดข้อมูลที่ปรับปรุงความถี่และรูปแบบชุดข้อมูล (XML Data Set) ของกลุ่มธุรกิจทางการเงินของธนาคารพาณิชย์ตามประกาศธนาคารแห่งประเทศไทยว่าด้วยแนวทางการระบุและการกํากับดูแลธนาคารพาณิชย์ที่มีนัยต่อความเสี่ยงเชิงระบบในประเทศ

                                      - ชุดข้อมูลที่มีความถี่เป็นรายเดือน (เอกสารแนบ 1) ให้สถาบันการเงินเริ่มรายงานตั้งแต่ข้อมูลงวดสิ้นเดือนมกราคม 2562 เป็นต้นไป

                                      - ชุดข้อมูลที่มีความถี่เป็นรายไตรมาส (เอกสารแนบ 1) ให้สถาบันการเงินเริ่มรายงานตั้งแต่ข้อมูลงวดสิ้นเดือนมีนาคม 2562 เป็นต้นไป

                                      - ชุดข้อมูลที่มีความถี่เป็นราย 6 เดือน (เอกสารแนบ 1) ให้สถาบันการเงินเริ่มรายงานตั้งแต่ข้อมูลงวดสิ้นเดือนมิถุนายน 2562 เป็นต้นไป

                             5.2.2 ชุดข้อมูลที่เปลี่ยนแปลงรูปแบบ Excel File เป็นชุดข้อมูล (XML Data Set) กลุ่มข้อมูล-FI Liquidity Status ได้แก่ Net Stable Funding Ratio (DS\_NFR) ให้ธนาคารพาณิชย์เริ่มรายงานตั้งแต่ข้อมูลงวดสิ้นเดือนมีนาคม 2562 เป็นต้นไป อย่างไรก็ดี เพื่อให้ธนาคารพาณิชย์มีเวลาเพียงพอในการพัฒนาชุดข้อมูล (XML Data Set) ตามรูปแบบที่กําหนด ธนาคารแห่งประเทศไทยผ่อนผันการรายงานข้อมูลงวดแรกจากเดิมที่กําหนดให้จัดส่งภายใน 21 วัน นับจากวันสิ้นงวดของข้อมูลเป็นภายในวันที่ 22 กรกฎาคม 2562

          5.3 ให้ถือว่าธนาคารแห่งประเทศไทย ได้รับรายงานข้อมูลตามชุดข้อมูล (XML Data Set) ในวันที่สถาบันการเงินส่งข้อมูลผ่านระบบสื่อสารอิเล็กทรอนิกส์ และข้อมูลที่ส่งมานั้น มีความถูกต้อง โดยผ่านหลักเกณฑ์การตรวจสอบเบื้องต้น (Basic Validation) ของระบบบริหารข้อมูลของธนาคารแห่งประเทศไทยแล้ว


อื่นๆ - 6. วันเริ่มต้นบังคับใช้

          ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 11 มกราคม 2562

 

(นายวิรไท  สันติประภพ)

ผู้ว่าการ

ธนาคารแห่งประเทศไทย